text: Sne og frost gør vejene glatte - politiet sender advarsel
  08 februar 2017 kl. 06.32
  Politiet advarer mod spejlglatte veje - og der er udsigt til, at sneen bliver liggende, da temperaturerne hele døgnet ligger mellem frysepunktet og fire graders frost.
  Onsdag aften har Sydøstjyllands Politi sendt en advarsel til trafikanter:
  Der er meget glat i hele politikredsen. Nogle steder kører man nærmest på ren is. Kør forsigtigt, lyder meldingen.
  ADVARSEL. Der er meget glat i hele politikredsen. Nogen steder kører man nærmest på ren is. KØR FORSIGTIGT
  Det tyder ellers på, at trafikanterne hurtigt har vænnet sig til de seneste dages vinterlige vejr med snebyger, frost og glatte veje. Onsdag morgen havde de to lokale politikredse ingen meldinger om glatføreuheld. 
  Onsdag formiddag meldte Sydøstjyllands Politi om særdeles glatte veje fra Vejle og nordpå.
  Vi får flere meldinger fra vore patruljer om, at der er særdeles glat flere steder i politikredsen. Kør forsigtigt og efter forholdene.
  Resten af onsdagen og de næste dage byder også på sne og frost. Temperaturerne ligger hele døgnet mellem frysepunktet og fire graders frost.
  Vinden bliver let til frisk fra øst og nordøst - ved kysterne i perioder stedvis hård vind.
  Onsdagens snedybder #Sne i næsten hele landet, men ingen steder over 10 cm Til gengæld fyger den let rundt i kraftig nordøstenvind pic.twitter.com/vwozqD18YT
  
  Der er risiko for sneglatte veje i hele landet  🌨️
  
  
  